Document ID: /fineweb-2-swissfilter-quality_10-filterrobots/filtered/02038.jsonl.gz/6489

En tge mar sbucca l’En? Tge è la differenza tranter in referendum ed in’iniziativa? Tgenin è il pli grond lai en Svizra? A questas ed a sumegliantas dumondas ston candidatas e candidats per il pass svizzer respunder durant l’audiziun. La seria «Far Svizzers» ha accumpagnà protagonistas e protagonists da tut las quatter regiuns linguisticas tras l’entira procedura da natiralisaziun. Ella mussa il cumbat per survegnir ils documents necessaris, l’emprender ordadora nums da politichers fin tar lur grond examen. La tensiun avant e durant l’audiziun avant las autoritads communalas è per blers strusch da supportar. Episoda 2: La famiglia Corona-Cardoso aveva cumenzà gia il 2016 a rimnar ils documents necessaris per pudair lantschar la procedura da natiralisaziun. Lura ha ina nauscha novitad dal medi franà tut d’in mument sin l’auter.